***Výbor Národnej rady Slovenskej republiky***

***pre obranu a bezpečnosť***

**25. schôdza výboru**

CRD: 1346/2013

**98**

**Uznesenie**

Výboru Národnej rady Slovenskej republiky

pre obranu a bezpečnosť

z 26. júna 2013

Výbor Národnej rady Slovenskej republiky pre obranu a bezpečnosť prerokoval informáciu Ministerstva obrany Slovenskej republiky týkajúcu sa možného ohrozenia bojaschopnosti časti ozbrojených síl a

1. je znepokojený tým, aké nepravdivé údaje poskytuje poslanec Ľubomír Galko pre médiá o existujúcom ohrození obranyschopnosti Slovenskej republiky pri nasadení ozbrojených síl Slovenskej republiky v zahraničných operáciách. Naopak posl. Ľ. Galko svojimi vyjadreniami sám ohrozuje ozbrojené sily Slovenskej republiky a dehonestuje tým prácu všetkých profesionálnych vojakov.
2. Odmieta sa zúčastňovať na politickom divadle strany Sloboda a Solidarita, ktorá porušujúc základné princípy ústavnosti a zákonnosti pri uplatňovaní práv a povinností profesionálnych vojakov, zaťahuje konkrétne fyzické osoby vykonávajúce štátnu službu profesionálnych vojakov do svojich tlačových konferencií, účelových mediálnych vyhlásení a spravodajských hier.
3. Ako obzvlášť závažnú skutočnosť vníma fakt, že tieto hry rozohráva človek, ktorý bol takmer rok a pol ministrom obrany Slovenskej republiky vo vláde Ivety Radičovej.

***Jaroslav BAŠKA***

predseda výboru

***Vladimír MATEJIČKA***

overovateľ výboru

***Martin FEDOR***

overovateľ výboru